భారతకవి

భారతకవి అనేది ప్రధానంగా తెలుగు రాష్ట్రాలలోను, కర్ణాటక సరిహద్దు ప్రాంతాలలోనూ కనిపించే ఒక అరుదైన ఇంటి పేరు. ఈ ఇంటి పేరు కలిగిన వారు చారిత్రక నేపథ్యం కలిగిన 'విప్రవినోదులు' లేదా 'జంగమ' వర్గానికి చెందినవారు. వీరు సాహిత్య పండితులుగా, పురాణ ప్రవచకులుగా రాజస్థానాలలో గుర్తింపు పొందారు.

 చారిత్రక నేపథ్యం 
ఈ వంశీయుల కథనం ప్రకారం, విజయనగర సామ్రాజ్య కాలంలో వీరి పూర్వీకులు కర్ణాటక ప్రాంతం నుండి వలస వచ్చారు. విజయనగర రాజుల కాలంలో (ముఖ్యంగా తుళువ వంశ పాలనా కాలంలో) విప్రవినోదుల వంశానికి చెందిన బుచ్చావతి అనే పండితుడు ఒక గొప్ప సాహిత్య సభలో తన ప్రతిభను చాటుకుని, అప్పటి మహారాజు నుండి 'భారతకవి' అనే బిరుదును పొందాడు. ఆనాటి నుండి ఆ బిరుదే వీరి వంశ నామంగా (ఇంటి పేరుగా) మారింది. ఆ సందర్భంలో అతనికి ఒక శాసనాన్ని బహూకరించారు. 

ఈ వంశీయులు వీరభద్రుని, అష్టాదశ శక్తిపీఠాలలో ఒకటైన ఆలంపూర్ జోగులాంబ అమ్మవారినీ తమ కులదైవంగా ఆరాధిస్తారు. వీరు మహాభారతం, భాగవతం వంటి పురాణాలను గానం చేయడంలోనూ, సాహిత్య చర్చలు చేయడంలోనూ సిద్ధహస్తులు.

 సామాజిక వర్గీకరణ 
ప్రస్తుతం ఈ ఇంటి పేరు కలిగిన వారు ఆంధ్రప్రదేశ్, తెలంగాణ రాష్ట్రాలలో సామాజికంగా విప్రవినోదులు లేదా బుడగ జంగం లేదా వీర శైవ జంగం వర్గాలలో కనిపిస్తారు. వీరి మధ్య రక్త సంబంధాలు, వివాహ బంధుత్వాలు కొనసాగుతున్నాయి.

 మూలాలు